Kalev Sport
Kalev Sport (enne sulgemist lühikest aega nimega TV4) oli Eesti maapealses digitaaltelevisioonis ja kaabelvõrkudes levinud spordisuunitlusega meelelahutuslik telekanal, mis töötas aastatel 2007–2009. Kalev Sport alustas saateid 12. novembril 2007. 27. novembril 2007 alustas kanal maapealses digitelevisioonis vabakanalina saateid. Alates 16. märtsist 2009 kandis telekanal nime TV4. TV4 lõpetas saadete edastamise digilevis 24. aprillil 2009 kell 17.00. 30. aprillil 2009 lõpetas TV4 pildi edastamise ka kaabellevi operaatoritele, millega lõppes telekanali tegutsemine täielikult. Viimane teade TV4 ekraanil oli must tekst valgel taustal: "Oleme sunnitud alates 30. aprillist lõpetama TV4 edastamise. Vabandame ebamugavuste pärast".